TU บวก 2% นิวไฮรอบ 5 เดือน ลุ้นผลงานครึ่งปีหลังโตต่อ-รับผลดีเงินบาทอ่อน-เทคนิคขาขึ้น
TU บวก 2% นิวไฮรอบ 5 เดือน ลุ้นผลงานครึ่งปีหลังโตต่อ-รับผลดีเงินบาทอ่อน-เทคนิคขาขึ้น ล่าสุดอยู่ที่ 14.50 บ. บวก 0.30 บ. หรือ 2.11% มูลค่าซื้อขาย 239.20 ลบ.
TU บวก 2% นิวไฮรอบ 5 เดือน ลุ้นผลงานครึ่งปีหลังโตต่อ-รับผลดีเงินบาทอ่อน-เทคนิคขาขึ้น ล่าสุดอยู่ที่ 14.50 บ. บวก 0.30 บ. หรือ 2.11% มูลค่าซื้อขาย 239.20 ลบ.
24 ส.ค. 2563

ผู้สื่อข่าวรายงานว่า ราคาหุ้น บริษัท ไทยยูเนี่ยน กรุ๊ป จำกัด (มหาชน) หรือ TU ล่าสุด ณ เวลา 12.01 น. อยู่ที่ 14.50 บาท บวก 0.30 บาท หรือ 2.11% สูงสุดที่ 14.50 บาท ต่ำสุดที่ 14.30 บาท ด้วยมูลค่าซื้อขาย 239.20 ล้านบาท โดยราคาหุ้นปรับตัวขึ้นสูงสุดในรอบ 5 เดือน นับตั้งแต่ราคาหุ้นอยู่ที่ระดับ 15.30 บาท เมื่อวันที่ 25 มี.ค.2563

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น TU ราคาเป้าหมาย 18 บาท แนวโน้มกำไรครึ่งปีหลังปี 2563 คาดว่าจะเติบโตต่อเนื่อง จากธุรกิจทูน่ากระป๋องที่ยังแข็งแกร่ง ขณะที่การ Reopen ทำให้ร้านอาหาร Red Lobster ขาดทุนลดลง และมี Tax Credit ช่วย พร้อมคาดกำไรปกติปี 2563-2564 เติบโตเฉลี่ยราว 10% ต่อปี และเป็นสินค้าจำเป็นซึ่งถือว่ามีความ Defensive ด้านเทคนิคยืนเหนือแนวต้าน 14 บาทได้เป็น Sentiment เชิงบวก
นอกจากนี้ บล.โนมูระ พัฒนสิน ระบุว่า TU เป็นหุ้นตัวหนึ่งที่ได้รับประโยชน์จากเงินบาทอ่อนค่า โดยทุก 1 บาท ที่อ่อนค่าจะส่งผลบอกต่อกำไรสุทธิราว 3-6%